Նիկոլայ Բասկով

Նիկոլայ Վիկտորի Բասկով (իրական ազգանունը՝ Բասկով, հոկտեմբերի 15, 1976, Մոսկվա, ՌԽՖՍՀ, ԽՍՀՄ), ռուսական էստրադային և օպերային երգիչ։

Հայտնի է նաև որպես հեռուստահաղորդավար, կինոդերասան, մանկավարժ, օդաչու, վոկալի ամբիոնի պրոֆեսոր։ Ուկրաինայի ժողովրդական արտիստ է (2004 թ.), Մոլդովայի արվեստի վարպետ (2007 թ.): Ռուսաստանի վաստակավոր արտիստ է (2009 թ.), «Ոսկե գրամոֆոն»-ի տասնակի մրցանակակիր։

Կենսագրություն 
Նիկոլայ Բասկովը ծնվել է 1976 թվականի հոկտեմբերի 15-ին Մոսկվայում։ Ընտանիքն ապրում էր Բալաշիխա քաղաքում (Մոսկվայի երկրամաս)՝ այնտեղ, որտեղ ծառայում էր հայրը։

Երբ Նիկոլայը 2 տարեկան էր, հայրը՝ Վիկտոր Բասկովը (ծնվել է 1951 թվականի սեպտեմբերի 10-ին), ավարտելով Մ. Վ. Ֆրունզեի անվան ռազմական ակադեմիան, ընտանիքի հետ միասին ծառայության մեկնեց Գերմանիայի Դեմոկրատական Հանրապետություն։ Այնտեղ նա ծառայեց 5 տարի Դրեզդենում, Քյոնիգսբրյուկում, Հալլեում՝ դասակի հրամանատարից հասնելով մինչև դիվիզիայի հրամանատարի օգնականի պաշտոնին։

Մայրը՝ Ելենա Բասկովան (ծնվել է 1955 թվականի հոկտեմբերի 7-ին), մաթեմատիկայի ուսուցչուհի է, Գերմանիայում որպես հաղորդավար աշխատել է հեռուստատեսությունում։

Կրթություն 
Գերմանիայից վերադառնալով՝ Նիկոլայը սովորել է Բալաշիխայի №3 դպրոցում։ 3-րդից մինչև 7-րդ դասարանները սովորել է Նովոսիբիրսկի №186 դպրոցում։ Նովոսիբիրսկից Մոսկվա տեղափոխվելուց հետո սովորել է №1113 դպրոցում՝ երգեցողության և պարարվեստի մասնագիտացված ուսուցմամբ։

1989 թվականին ավարտել է Մանկական երաժշտական դպրոցի դաշնամուրի բաժինը։ 12 տարեկանում Մոցարտի «Կախարդական սրինգ» օպերայում կատարել է 3-րդ տղայի դերը (Փարիզի ազգային օպերա)։

1989-1992 թվականներին հանդես է եկել Պատանի դերասանների մանկական երաժշտական թատրոնում՝ ռեժիսոր Ալեքսանդր Ֆյոդորովի ղեկավարությամբ։ Խմբի կազմում շրջագայությունների է մեկնել ԱՄՆ, Իսրայել, Շվեյցարիա, Ֆրանսիա։

1993 թվականին ընդունվել է Թատերական արվեստի պետական ինստիտուտ՝ երաժշտական թատրոնի դերասան մասնագիտությամբ։ 1994 թվականից մասնավոր դասերի է հաճախել Ռուսաստանի վաստակավոր արտիստ Լիլիանա Շեխովայի մոտ։ Մեկ տարի Թատերական արվեստի ինստիտուտում սովորելուց հետո ընդունվել է Գնեսինների անվան ռուսական երաժշտական ակադեմիայի կամերային և օպերային երգեցողության դասարան։ 1997 թվականին դարձել է ռուսական «Ռոմանսիադա» ռոմանսի Երիտասարդ կատարողների համառուսաստանյան առաջին մրցույթի դափնեկիր։

Գործունեություն 
1998 թվականից Նովոսիբիրսկի օպերայի և բալետի թատրոնի մենակատար է։ Նույն տարում ճանաչվեց Երիտասարդ օպերային երգիչների համառուսաստանյան առաջին մրցույթի դափնեկիր։

1999 թվականին դարձավ Մեծ թատրոնի ստաժյոր և առաջարկ ստացավ Չայկովսկու «Եվգենի Օնեգին» օպերայում կատարել Լենսկովի դերերգը։ 1999 թվականի հունիսի 19-ին կայացավ նրա առաջին ներկայացումը։ Բասկովը դարձավ Լենսկու ամենաերիտասարդ դերակատարը համաշխարհային օպերայի պատմության մեջ, ինչը և հանդիսացավ նրա՝ երգչի ստեղծագործական կարիերայի մեկնարկը։ Հենց նույն տարում դարձավ «Grande Voce» (Իսպանիա) մրցույթի 2-րդ մրցանակակիր։

2000 թվականին տեսահոլովակ նկարահանեց Կառուզոյի հիշատակին նվիրված երգի հիման վրա, և այդ ժամանակվանից Բասկովի կարիերան դուրս եկավ ակադեմիական սրահների շրջանակից։

2000 թվականից՝ Մոնսերատ Կաբալյեի հետ հանդիպումից և նրա հետ Սանկտ Պետերբուրգի սառցե բեմում հանդես գալուց հետո, Նիկոլայը դարձավ նրա աշակերտը։ Կաբալյեի դստեր հետ Բասկովը մասնակցել է օպերային ներկայացումների Բարսելոնայում և Մադրիդում։

2001 թվականին ավարտել է Գնեսինների անվան ռուսական երաժշտական ակադեմիան և ընդունվել Մոսկվայի Չայկովսկու անվան պետական կոնսերվատորիայի ասպիրանտուրա։ Նույն տարում ամուսնացել է իր պրոդյուսեր Բորիս Շպիգելի դստեր՝ Սվետլանայի հետ։

Ասպիրանտուրան ավարտելուց հետո պայմանագիր է ստորագրել իսպանական երկու թատրոնի հետ։ Մեծ թատրոնից հեռանալուց հետո պայմանագիր է ստորագրել Ա․ Ս․ Պուշկինի անվան օպերայի և բալետի ազգային ակադեմիական թատրոնի և Էրիկ Սապաևի անվան օպերայի և բալետի ազգային ակադեմիական թատրոնի հետ։

2003 թվականի հուլիսի 1-ից եղել է ՏՆՏ հեռուստաընկերության «Տուն-1» նախագծի հաղորդավարը։

2003 թվականի սեպտեմբերի 14-ին ընտրությունների ժամանակ կուսակցության ցուցակով առաջադրվել է պատգամավորի թեկնածու, բայց նրանց կուսակցությունը չկարողացավ հաղթահարել անցողիկ շեմը։

2001-2005 թվականներին հյուրախաղերով հանդես է եկել Իսրայելում և ԱՄՆ-ում։

2007 թվականի մայիսի 2-ին արժանացել է «Մոլդովայի արվեստի վարպետ» պատվավոր կոչման։

2008 թվականի նոյեմբերի 1-ին Սանկտ Պետերբուրգի Սառցե պալատում տեղի ունեցավ նրա մենահամերգը՝ Կաբալյեի մասնակցությամբ։

2009 թվականի մայիսին ողջ Ռուսաստանով մեկ կազմակերպեց հյուրախաղեր, որոնք ավարտվեցին Մոսկվայում երկու մեծ համերգով՝ էստրադային և դասական։

2009 թվականի մայիսի 12-ին Ռուսաստանի նախագահ Դմիտրի Մեդվեդևի հրամանով Նիկոլայ Բասկովն արժանացավ Ռուսաստանի Դաշնության ժողովրդական արտիստի կոչման։

2009 թվականի հոկտեմբերին Նիկոլայ Բասկովը և Տաիսիա Պավալին 3-րդ անգամ մեկնեցին Գերմանիա՝ հյուրախաղերի։

2010 թվականին ավարտել է Մոսկվայի պետական համալսարանի պետական կառավարման ֆակուլտետի մագիստրատուրան։

2011 թվականի ապրիլի 27-ին Նիկոլայ Բասկովը համերգ տվեց Վիեննայի Ոսկե պալատում։ Ծրագրում ներառված էին դասական արիաներ և ռոմանսներ։

2011 թվականին ամերիկյան «PBS television» հեռուստաալիքով ցուցադրվեց Լուժնիկում տեղի ունեցած դասական համերգը, որը թողարվեց նաև CD-ով և DVD-ով։ 2012 թվականի սեպտեմբերի 19-ին Մոսկվայում կայացավ Ա․ժուրբինի «Ալբերտ և Ժիզել» օպերայի համաշխարհային պրեմիերան, որը գրվել էր հատուկ Բասկովի համար իր խնդրանքով։ Այստեղ նա կատարեց գլխավոր պարտիան՝ կոմս Ալբերտը։

2012 թվականին հոկտեմբերի 1-ին ազատվեց Յոշկար Օլայի օպերայի և բալետի թատրոնի աշխատանքից։

2011-2016 թվականներին Բասկովը պրոֆեսոր է եղել Մոսկվայի պետական հումանիտար ինստիտուտի վոկալի ամբիոնում, իսկ 2016 թվականից՝ Մոսկվայի պետական մանավարժական համալսարանի արվեստի ինստիտուտում։

Դասական կատարումներից բացի, Բասկովը բազմիցս հանդես է եկել նաև էստրադային ոճով՝ կատարելով օպերային արիաներ, նեոպոլիտանական երգեր, մյուզիքլներ, ժամանակակից փոփ և էստրադային երգեր։

Բասկովը նաև վարում է տարբեր հեռուստանախագծեր, այդ թվում՝ Ռոսիա 1 հեռուստաընկերության «Շաբաթ երեկոյան» () հաղորդումը։

2016 թվականին Նիկոլայ Բասկովը հայտարարեց անձնական երաժշտական պրոդյուսերական կենտրոնի բացման մասին։

2018 թվականի նախագահական ընտրությունների ժամանակ մտավ «Putin Team» շարժման մեջ՝ հանդես գալով ի աջակցություն Վլադիմիր Պուտինի թեկնածության։

Անձնական կյանք 
 Նախկին կինը (2001 հունվար - 2008 մայիս)՝ Սվետլանա Շպիգել՝ Բասկովի պրոդյուսեր Բորիս Շպիգելի դուստրը։
 Որդին՝ Բրոնիսլավ Շպիգել (ապրիլի 24, 2006 թ.)։
 2009 - 2011 թթ.- սիրավեպ Օքսանա Ֆյոդորովայի հետ։
 2011 - 2013 թթ.- սիրավեպ Անաստասիա Վոլոչկովայի հետ։
 2014 - 2017 թթ.- հանդիպել է մոդել և երգչուհի Սոֆի Կալչեվայի հետ։
 Ներկայումս Բասկովի հարսնացուն համարվում է ռուս սպորտային հեռուստահաղորդավարուհի, ֆոտոմոդել Վիկտորյա Լոպիրյովան։ 2017 թվականի հուլիսին հայտարարվեց նրանց ամուսնության մասին, որը պետք է տեղի ունենար 2017 թվականի հոկտեմբեր 5-ին Գրոզնի քաղաքում։ Ավելի ուշ հարսանիքի օրը չեղարկվեց, և պարզվեց, որ հարսանիքի մասին հայտարարությունը գովազդային ակցիա է։

Մրցանակաբաշխություններ

«Ոսկե գրամոֆոն»

«Տարվա երգ»

Ստեղծագործություն

Օպերային պարտիաներ 
 3-րդ տղա՝ «Կախարդական սրինգ» (Վոլֆգանգ Ամադեուս Մոցարտ)
 Լենսկի՝ «Եվգենի Օնեգին» (Պյոտր Չայկովսկի)
 Մոցարտ՝ «Մոցարտ և Սալիերի» (Նիկոլայ Ռիմսկի-Կորսակով)
 Վլադիմիր Իգորևիչ՝ «Իշխան Իգոր» (Ալեքսանդր Բորոդին)
 Յուրոդիվի՝ «Բորիս Գոդունով» (Մոդեստ Մուսորգսկի)
 Իզմաիլ՝ «Նաբուկկո» (Ջուզեպպե Վերդի)
 Լեվկո՝ «Մայիսյան գիշեր» (Նիկոլայ Ռիմսկի-Կորսակով)
 Կանիո՝ «Պայացներ» (Ռուջերո Լեոնկավալո)
 Սպակոս՝ «Կլեոպատրա» (Ժյուլ Մասնե)
 Ալբերտ՝ «Ալբերտ և Ժիզել» (Ալեքսանդր Ժուրբին)

Զուգընկերներ բեմում 

Օպերային երգիչներ.

 Մոնսերատ Կաբալյե
 Մոնսերատ Մարտի
 Ելենա Օբրազցովա
 Լյուբով Կազարնովսկայա 
 Լարիսա Ռուդակովա
 Վլադիմիր Րեդկին
 Կարինա Սերբինա
 Մետոդիե Բուժոր
 Մարիա Մաքսակովա-Իգենբերգս
 Մարիա Գավրիլովա
 Լյուդմիլա Մագոմեդովա
 Յան Օսին
 Դանիլ Շտոդա
 Վլադիմիր Գրիշկո
 Վալենտինա Ստեպովա
 Էդուարդ Մարտինյուկ

Կոլեկտիվներ.

 Տուրեցկու երգչախումբ 
 Դոկտոր Վաթսոն
 Պրեզենտ

Էստրադային կատարողներ.

 Սոֆյա Ռոտարու
 Ալլա Պուգաչովա
 Նադեժդա Կադիշևա
 Տաիսիա Պավալի
 Վալերիա
 Նատալյա Վետլիցկայա
 Կատյա Լել
 Յուլյա Մավրինա
 Քրիստինա Օրբակայտե
 Սոֆի
 Վալենտինա Տոլկունովա
 Թամար Գվերդծիթելի
 Եկատերինա Շավրինա
 Նադեժդա Բաբկինա
 Լայմա Վայկուլե
 Նատաշա Կորոլյովա
 Դիանա Գուրցկայա
 Ալսու
 Ֆիլիպ Կիրկորով
 Օլեգ Գազմանով
 Մաքսիմ Գալկին
 Էմմա Շապլին
 Էտի Զախ

Սկավառակագրություն 

 2000 - «Посвящение»
 2000 - «Посвящение на бис»
 2001 - «Шедевры уходящего века»
 2001 - «Мне 25»
 2004 - «Никогда не говори прощай»
 2004 - «Отпусти меня» (Տաիսիա Պավալիի հետ)
 2005 - «Лучшие песни»
 2007 - «Тебе одной»
 2011 - «Romantic Journey»
 2016 - «Игра»

Տեսագրություն 

 2000 - «Где мне тебя найти»
 2000 - «Памяти Карузо»
 2000 - «Тайна» (զուգերգ Լյուբով Կազարնովսկայայի հետ)
 2000 - «Мгновение»
 2000 - «Большая любовь»
 2001 - «Воздушный замок»
 2001 - «Яблони в цвету»
 2001 - «Шарманка»
 2002 - «Power of Love»
 2003 - «Мари» (երգ և տեսահոլովակ Մարի Էլի մասին)
 2004 - «Мгновения» («Мурзилки International» խմբի հետ, ռեժիսոր՝ Օլեգ Գուսեև)
 2004 - «Отпусти меня» (զուգերգ Տաիսիա Պավալիի հետ, ռեժիսոր՝ Սեմյոն Գորով)
 2005 - «Сердце» (ռեժիսոր՝ Իրինա Միրոնովա)
 2005 - «Ты далеко» (զուգերգ Տաիսիա Պավալիի հետ, ռեժիսոր՝ Սեմյոն Գորով)
 2007 - «Тебе одной» (ռեժիսոր՝ Ալեքսանդր Իգուդին)
 2007 - «Паяц» (ռեժիսոր՝ Ջանկարլո Դել Մոնակո)
 2008 - «Корабль судьбы» (ռեժիսոր՝ Ալեքսանդր Իգուդին)
 2009 - «Натуральный блондин» («Муха» ստուդիա)
 2009 - «Права любовь» (զուգերգ Օքսանա Ֆյոդորովայի հետ, ռեժիսոր՝ Պավել Խուդյակով)
 2010 - «Рядом с тобой» (ռեժիսոր՝ Ալեքսանդր Իգուդին)
 2011 - «Сохранив любовь» (զուգերգ Վալերիայի հետ, ռեժիսոր՝ Վիկտոր Դերբենյով)
 2012 - «Странник» (ռեժիսոր՝ Ալեքսանդր Իգուդին)
 2013 - «Ну кто сказал тебе» (ռեժիսոր՝ Եվգենի Տիմոխին)
 2013 - «Николай» (զուգերգ Նատալիի հետ, ռեժիսոր՝ Սերգեյ Տկաչենկո)
 2014 - «Вишнёвая любовь» (ռեժիսոր՝ Օլեգ Գուսեև)
 2014 - «Зая, я люблю тебя» (ռեժիսոր՝ Սեմյոն Գորով)
 2014 - «Ты — моё счастье» (զուգերգ Սոֆիի հետ, ռեժիսոր՝ Սերգեյ Տկաչենկո)
 2015 - «Любовь-не слова» (ռեժիսոր՝ Սերգեյ Տկաչենկո)
 2015 - «Ты мое счастье» (ռեժիսոր՝ Ալեքսանդր Պրիստյաժնյուկ)
 2016 - «Обниму тебя» (ռեժիսոր՝ Սլավա Սիրբու)
 2016 - «Я подарю тебе любовь» (ռեժիսոր՝ Սերգեյ Տկաչենկո)
 2016 - «Ждать тебя» (զուգերգ Ալինա Ավգուստի հետ, ռեժիսոր՝ Սերգեյ Տկաչենկո)
 2017 - «Для тебя» (ռեժիսոր՝ Ալեքսանդր Իգուդին)
 2017 - «Твои глаза Маренго» (ռեժիսոր՝ Սերգեյ Տկաչենկո)
 2018 - «Мой король» (զուգերգ «Queens» խմբի հետ)
 2018 - «Фантазёр» (զուգերգ «Дискотека Авария» խմբի հետ)
 2018 - «Ты сердце моё разбила» (ռեժիսոր՝ Սերգեյ Տկաչենկո)
 2018 - «Два венца на карете» (ռեժիսոր՝ Սերգեյ Տկաչենկո)

Ֆիլմագրություն 

 2002 - «Золушка» (մյուզիքլ) - Արքայազն
 2003 - «Снежная королева» (մյուզիքլ) - Կայ
 2004 - «Моя прекрасная няня» (սերիալ) - կամեո 
 2004 - «Ночь в стиле Disco» (ամանորյա շոու) - կամեո
 2007 - «Королевство кривых зеркал» (մյուզիքլ) - Յագուպոպ արքա
 2008 - «Золотая рыбка» (մյուզիքլ) - ձկնորս Իվանուշկա 
 2008 - «Обручальное кольцо» (սերիալ) - Բասկովի նմանակ
 2009 - «Золотой ключик» (մյուզիքլ) - Պյերո
 2010 - «Наша Russia. Яйца судьбы» - կամեո
 2010 - «Морозко» (մյուզիքլ) - Իվան-Ցարևիչ
 2011 - «Новые приключения Аладдина» (մյուզիքլ) - ռուս փեսացու
 2012 - «Красная шапочка» (մյուզիքլ) - Ռոբին Հուդ
 2013 - «Три богатыря» (մյուզիքլ) - սոխակ-ավազակ
 2014 - «Поворот наоборот» (սերիալ) - երգիչ Նիկոլայ
 2015 - «Վորոնիններ» (սերիալ) - կամեո
 2015 - «Бородач. Понять и простить» (սերիալ) 1-ին սերիա - կամեո
 2016 - «Судьба-злодейка»
 2016 - «Всё исправить» - աստղ
 2017 - «Z» (ֆիլմ) - կամեո

Վոկալային պարտիաներ 
 2004 - «Золотая голова на плахе» (գեղարվեստական ֆիլմ Ս․ Եսենինի մասին)
 2005 - «Кармелита» (սերիալ)

Կրկնորդ 
 2010 - «История игрушек: Большой побег» - Կեն
 2011 - «История игрушек: Гавайские каникулы» - Կեն
 2013 - «Реальная белка» - Գրեյսոն
 2015 - «Савва-Сердце воина»

Հեռուստատեսություն 
 2003 թվականի հուլիս-սեպտեմբեր - «Տուն-1» հեռուստահաղորդման հաղորդավար (ՏՆՏ)
 2005-2017 թթ.- «Շաբաթ երեկոյան» հաղորդման մշտական հաղորդավար (Ռոսիա 1)
 2006-2010 թթ.- «Ոսկե բաժակ» թեյի գովազդի նկարահանումներ
 2011 թվականի փետրվար-ապրիլ ամիսներ - «Մոխրոտիկը Բասկովի համար» Իրինա Շվեցի հետ (Ինտեր հեռուստաալիք)
 2011 թ.- ՈւՀԱ
 2012 թ.- «Նիկոլայ Բասկովի ամուսնական գործակալություն» հաղորդման հաղորդավար (Ռոսիա 1)
 2012 թ.- «Աստղերի տնային վիդեոն» հաղորդման հաղորդավար (ՄՏՎ)
 2015 թվականի սեպտեմբեր-դեկտեմբեր - «Մեծ փոքր աստղ» բարեգործական շոուի հաղորդավար (ՍՏՍ)
 2015 թվականի դեկտեմբեր-2016 թվականի մարտ - «Миллион из Простоквашино» շոուի հաղորդավար (ՍՏՍ)

Պարգևներ և պատվավոր կոչումներ 
 2001 թվականի սեպտեմբերի 6 - Ռուսաստանի Դաշնության վաստակավոր արտիստ (մշակույթի ոլորտում մատուցած ծառայության համար)
 2006 թվական - Ֆրանցիսկ Սկորինայի շքանշան (Բելառուս) (անձնական մեծ ներդրում բելառուսա-ռուսական մշակութային կապերի զարգացման, Ռուսաստանի և Բելառուսի  ժողովուրդների ընկերության և համագործակցության ամրապնդման գործում)
 2006 թվականի դեկտեմբերի 9 - II կարգի շքանշան «Հայրենիքին մատուցած ծառայությունների համար» (մշակույթի և արվեստի ոլորտում մատուցած ծառայությունների, երկարատև արդյունավետ աշխատանքի համար)
 2007 թվականի մայիսի 2 - Մոլդովայի մշակույթի վարպետ
 2009 թվականի մայիսի 12 - ՌԴ ժողովրդական արտիստ (երաժշտարվեստի ոլորտում մատուցած ծառայությունների համար)
 2004 թվականի նոյեմբեր - Ուկրաինայի ժողովրդական արտիստ
 Ոսկե մեդալ «Խաղաղարար և բարեգործական գործունեության համար»
 Չեչնիայի ժողովրդական արտիստ
 2012 թվականի ապրիլի 20 - Համաշխարհային հասարակական շքանշան «Ոսկե բազե» (աշխատանքի ազնվության համար)
 2017 թվականի սեպտեմբերի 10 - Ընկերության շքանշան (հայրենական արվեստի և մշակույթի, զանգվածային լրատվական միջոցների զարգացման գործում ունեցած մեծ ներդրումների, երկարատև արդյունավետ գործունեության համար)

Մրցույթներ
 1997 թվական - Ռուսական «Ռոմանսիադա» ռոմանսի երիտասարդ կատարողների մոսկովյան միջազգային մրցույթ (երկրորդ մրցանակ)
 1998 թվական - Երիտասարդ օպերային երգիչների համառուսաստանյան մրցույթ (առաջին մրցանակ)
 1999 թվական - Grande Voce մրցույթ, Իսպանիա (երկրորդ մրցանակ)
 «Օվացիա», «Ոսկե գրամոֆոն», «Муз-ТВ», «Տարվա ոճ», «Տարվա երգիչ» մրցանակաբաշխությունների բազմակի մրցանակակիր

Կարծիքներ

Գրականություն 
 «Николай Басков — певец любви». В. М. Шилина, 2006 г., Бином-Пресс, 303 с.
 «Эстрада России, XX век: энциклопедия» Е. Д. Уварова, 2004 г., ОЛМА Медиа Групп, 861 с., ISBN 5-224-04462-6, ISBN 978-5-224-04462-7 (стр. 62).
 «Ближнее море» Юлия Андреева, 2016 г., Litres, 426 с., ISBN 5-457-03677-4, ISBN 978-5-457-03677-2.
 «Николай Басков. Творчество» 2011 г., Б. К. Подгорбунский, Воениздат, 600 с., ISBN 978-5-203-02127-4.

Ծանոթագրություններ

Արտաքին հղումներ 
 Նիկոլայ Բասկովի ռետրո նախագիծը
 Նիկոլայ Բասկովի հարցազրույցը «Մոսկվայի ձայնը» ռադիոյում
 Պաշտոնական կայքը 
 Նիկոլայ Բասկովը Forbes-ում
 Բասկովի համերգը Վիտեբսկում, Բելառուս
 Բասկովի համերգը Մոսկվայում

Ռուս երգիչներ
Օպերային երգիչներ
Ռուս հաղորդավարներ
Ռուսաստանի ժողովրդական արտիստներ
Ռուս օպերային երգիչներ
«Ոսկե գրամաֆոն» մրցանակի դափնեկիրներ
«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Բարեկամության շքանշանի ասպետներ (Ռուսաստան)
Ռուսաստանի Դաշնության ժողովրդական արտիստներ
Ռուս դերասաններ
Ռուս կոմպոզիտորներ
Ռուսաստանի Դաշնության վաստակավոր արտիստներ
Ռուս բանաստեղծներ
Դերասաններ այբբենական կարգով
21-րդ դարի երգիչներ
20-րդ դարի օպերային երգիչներ
Բանաստեղծներ այբբենական կարգով